**“โครงการปันโอกาสวาดอนาคต: สมุนไพรในป่าเล็ก กับการเรียนรู้ของเด็กและเยาวชน”**

**สร้างโอกาสวาดอนาคตด้วยสมุนไพรในป่าเล็ก ให้เด็กในชุมชนตระหนักและเห็นถึงคุณค่าของพืชสมุนไพร เพื่อนำไปสู่การมีรายได้**

**เจ้าของโครงการ :** เยาวชนกลุ่ม “ จอมปลวก ”

**พื้นที่ในการดำเนินการ** : พื้นที่สวนป่า มูลนิธิการศึกษาเพื่อโลกสีเขียว (กศข.) องค์กรสาธารณประโยชน์ ๑๔๙ บ้านทวารไพร หมู่ที่ ๑๓ ตำบลเมืองลีง อำเภอจอมพระ จังหวัดสุรินทร์

**ระยะเวลาในการดำเนินโครงการ** : 1 มีนาคม - 31 สิงหาคม พ.ศ. ๒๕๕๘

**งบประมาณที่ต้องการ**: 120,000 บาท

**ที่มา/ความสำคัญโครงการ :**

โครงการปันโอกาสวาดอนาคต: สมุนไพรในป่าเล็ก กับการเรียนรู้ของเด็กและเยาวชน เป็นโครงการ ที่ทางมูลนิธิการศึกษาเพื่อโลกสีเขียว มุ่งหวังให้เด็ก ๆ มีเวทีแห่งการเรียนรู้ร่วมกันอย่างสร้างสรรค์ เกิดความเข้าใจในทิศทางการทำงานร่วมกัน มีเวทีแห่งการพูดคุย ปรึกษาหารือ แลกเปลี่ยนประสบการณ์ หรือความคิดเห็นกันอย่างต่อเนื่อง กลุ่มโรงเรียนเป้าหมาย 2 โรงเรียน 1.โรงเรียนบ้านหนองเหล็กประชาพัฒน์ 2.โรงเรียนเมืองลีงวิทยา ตำบลเมืองลีง อำเภอจอมพระ จังหวัดสุรินทร์ การส่งเสริมให้เด็กเกิดการเรียนรู้ที่จะเข้าใจตนเอง เข้าใจครอบครัว เข้าใจชุมชน และเข้าใจสถาบันที่ตนเองเรียนอยู่อย่างละเอียดและลึกซึ้ง ส่งผลให้เด็ก ๆ เกิดการพัฒนาบุคลิกภาพในหลาย ๆ ด้าน เช่น ทักษะชีวิต ทักษะการปรับตัวอยู่ในสังคม ทักษะด้านอาชีพที่ตนเองถนัด จนเกิดการใส่ใจใฝ่รู้ มุ่งสู่ความมานะอดทน ส่งผลให้มีผลสัมฤทธิ์ทางด้านการเรียนดีขึ้นอย่างต่อเนื่อง นำไปสู่การวางแผนชีวิตของตนเองด้านการประกอบอาชีพที่เหมาะสมได้ในที่สุด

ดังนั้น การเสนอโครงการปันโอกาสวาดอนาคต สมุนไพรในป่าเล็ก กับการเรียนรู้ของเด็กและเยาวชน จึงมีความสำคัญและถือเป็นปัจจัยหลัก ในการสร้างโอกาสให้เด็ก ๆ และเยาวชน เกิดกระบวนการเรียนรู้เกี่ยวกับ “ การปลูกสมุนไพร สรรพคุณของพืชสมุนไพร ชนิด / ประเภท ของสมุนไพร การแปรรูปพืชสมุนไพร เพื่อนำไปสู่การสร้างรายได้เสริม และการสร้างอาชีพที่มั่นคงระหว่างเรียน ร่วมกันอย่างมีคุณค่าและเกิดประโยชน์สูงสุด

**ประโยชน์ของโครงการ:**

1. เพื่อส่งเสริมให้เด็กและเยาวชน “กลุ่มจอมปลวก” ตระหนักและเห็นถึงคุณค่าของพืชสมุนไพร และเรียนรู้ถึงแนวทางการอนุรักษ์ฟื้นฟู และการสืบทอดภูมิปัญญาด้านพืชสมุนไพรอย่างถูกวิธี

2. เพื่อให้เด็กและเยาวชน “กลุ่มจอมปลวก” สามารถเรียนรู้ถึงสรรพคุณของพืชสมุนไพรแต่ละชนิด และสามารถนำมาประยุกต์ใช้ในการดูแลรักษาสุขภาพของตนเองและคนในครอบครัวได้อย่างเหมาะสม และถูกวิธี

3. เพื่อพัฒนาเด็กและเยาวชน “กลุ่มจอมปลวก” ให้เป็นแกนนำในการถ่ายทอดองค์ความรู้เกี่ยวกับพืชสมุนไพร และพัฒนาศักยภาพด้านการสื่อสาร เพื่อการเป็นวิทยากรประจำฐานการเรียนรู้ในอนาคต

4. เพื่อสร้างอาชีพและรายได้เสริม ให้กับเด็กและเยาวชน “กลุ่มจอมปลวก” รวมทั้งส่งเสริมให้เด็กเกิดการเรียนรู้เกี่ยวกับหลักการบริหารจัดการกลุ่ม ใน “ระบบสหกรณ์” ให้ได้ในอนาคต

**กิจกรรมที่ดำเนินโครงการ :**

1. แผนงานส่งเสริมองค์ความรู้เกี่ยวกับพืชสมุนไพร  
 1. สนับสนุนการอบรม เรื่องประเภทของสมุนไพร / สรรพคุณ / แนวทางการนำมาปรับใช้ใน ชีวิตประจำวัน  
 2. สนับสนุนการอบรมเชิงปฏิบัติการ เรื่องการแปรรูปพืชสมุนไพร   
 2.1 การทำน้ำมันหอมระเหย จากตะไคร้หอม  
 2.2 การทำสบู่ จากตะไคร้หอม  
 2.3 การทำยาหม่อง จากตะไคร้หอม  
 2.4 การทำน้ำมันไล่ยุง จากตะไคร้หอม

2. แผนงานส่งเสริมการแปรรูปพืชสมุนไพร  
 1. สนับสนุนวัสดุ / อุปกรณ์ ในการแปรรูปพืชสมุนไพร ( น้ำมันหอมระเหยจากตะไคร้หอม , สบู่ จากตะไคร้หอม , ยาหม่องจากตะไคร้หอม , น้ำมันไล่ยุงจากตะไคร้หอม )  
 2. สนับสนุนวัสดุ / อุปกรณ์ ในการบรรจุภัณฑ์ ( เครื่องซีน รุ่นมาตรฐาน , ถุงบรรจุภัณฑ์ สติก เกอร์ ฯลฯ )  
3. แผนงานส่งเสริมด้านการตลาดและบรรจุภัณฑ์  
 1.สนับสนุนการอบรมเรื่องการบริหารจัดการโครงการในรูปแบบสหกรณ์เพื่อการผลิตที่เป็นมิตรกับ สิ่งแวดล้อม  
 2.สนับสนุนการอบรมเรื่องการจัดทำบัญชี / งบดุล / งบกำไร – ขาดทุน   
 3. สนับสนุนการอบรมเรื่องทิศทางการตลาดทั้งขายส่ง – ขายปลีก